**Preliminarus projektas (2015-04-01)**

 **LIETUVOS RESPUBLIKOS 2015 METŲ VALSTYBĖS BIUDŽETO LĖŠŲ, SKIRTŲ IŠLAIDOMS, SUSIJUSIOMS SU PEDAGOGINIŲ DARBUOTOJŲ SKAIČIAUS OPTIMIZAVIMU, APMOKĖTI, PASKIRSTYMO**

**TVARKOS APRAŠAS**

1. Lietuvos Respublikos 2015 metų valstybės biudžeto lėšų, skirtų išlaidoms, susijusioms su pedagoginių darbuotojų skaičiaus optimizavimu, apmokėti, paskirstymo tvarkos aprašas (toliau – Aprašas) nustato Švietimo ir mokslo ministerijos asignavimuose numatytų Lietuvos Respublikos 2015 metų valstybės biudžeto lėšų, skirtų išlaidoms, susijusioms su pedagoginių darbuotojų skaičiaus optimizavimu, apmokėti (toliau – valstybės biudžeto lėšos), paskirstymo pagal savivaldybes ir valstybines bendrojo ugdymo mokyklas tvarką.

2. Valstybės biudžeto lėšos skiriamos savivaldybėms ir valstybinėms bendrojo ugdymo mokykloms išeitinių išmokų išlaidoms visiškai arba iš dalies padengti, kai išeitinės išmokos mokamos valstybės ir savivaldybių bendrojo ugdymo mokyklų pedagoginiams darbuotojams, įgijusiems teisę į visą senatvės pensiją ar įgysiantiems šią teisę iki 2015 m. gruodžio 31 d., ir darbo sutartys su šiais darbuotojais nutraukiamos šalių susitarimu pagal Lietuvos Respublikos darbo kodekso 125 straipsnį.

3. Norėdama gauti valstybės biudžeto lėšų, savivaldybė ar valstybinė bendrojo ugdymo mokykla iki 2015 m. gegužės 1 d. turi pateikti Švietimo ir mokslo ministerijai paraišką valstybės biudžeto lėšoms gauti (toliau – paraiška), parengtą pagal Aprašo 1 priede pateiktą formą.

4. Valstybės biudžeto lėšos savivaldybių ir valstybės bendrojo ugdymo mokyklų pedagoginių darbuotojų, įgijusių teisę į visą senatvės pensiją ar įgysiantiems šią teisę iki 2015 m. gruodžio 31 d., išeitinių išmokų išlaidoms visiškai ar iš dalies padengti skiriamos, kai:

4.1. Savivaldybė ar valstybinė bendrojo ugdymo mokykla paraiškoje numato, kad 2015–2016 mokslo metais mokyklose, kurių pedagoginių darbuotojų išeitinių išmokų išlaidoms padengti šios lėšos bus naudojamos, bus pasiektas bent vienas iš nurodytų rezultatų:

4.1.1. padidės mokinių skaičius, tenkantis vienam mokytojui (skaičiuojami mokytojai dirbantys, pagal tą pačią programą ar mokantys to paties dalyko, kaip ir mokytojas, su kuriuo nutraukiama darbo sutartis);

4.1.2. padidės savaitės pedagoginių valandų skaičius, tenkantis vienam mokytojui (skaičiuojami mokytojai dirbantys, pagal tą pačią programą ar mokantys to paties dalyko, kaip ir mokytojas, su kuriuo nutraukiama darbo sutartis);

4.1.3. sumažės pedagoginių darbuotojų skaičius.

4.2. savivaldybė išeitinėms išmokoms mokėti įsipareigoja skirti ne mažesnę lėšų dalį nei nurodyta Aprašo 6.1 punkte.

5. Lėšų poreikis išeitinėms išmokoms mokėti apskaičiuojamas, laikant, kad vienam asmeniui išmokamos išeitinės išmokos dydis yra:

5.1. 2 mėnesių darbuotojo vidutinio darbo užmokesčio dydžio, kai jo nepertraukiamasis stažas toje darbovietėje yra iki 36 mėnesių;

5.2. 3 mėnesių darbuotojo vidutinio darbo užmokesčio dydžio, kai jo nepertraukiamasis stažas toje darbovietėje yra nuo 36 iki 60 mėnesių;

5.3. 4 mėnesių darbuotojo vidutinio darbo užmokesčio dydžio, kai jo nepertraukiamasis stažas toje darbovietėje yra nuo 60 iki 120 mėnesių;

5.4. 5 mėnesių darbuotojo vidutinio darbo užmokesčio dydžio, kai jo nepertraukiamasis stažas toje darbovietėje yra nuo 120 iki 240 mėnesių;

5.5. 6 mėnesių darbuotojo vidutinio darbo užmokesčio dydžio, kai jo nepertraukiamasis stažas toje darbovietėje yra daugiau kaip 240 mėnesių.

6. Valstybės biudžeto lėšos paskirstomos, atsižvelgiant į turimas valstybės biudžeto lėšas, proporcingai:

6.1. savivaldybėms – 2/3 jų paraiškose nurodytų lėšų poreikio išeitinėms išmokoms mokėti sumų, jų neviršijant ir laikantis nuostatos, kad valstybės biudžeto lėšomis dengiama lėšų poreikio išeitinėms išmokoms mokėti dalis sudaro 2/3, o savivaldybių biudžetų lėšomis – 1/3;

6.2. valstybinėms bendrojo ugdymo mokykloms – jų paraiškose nurodytoms lėšų poreikio išeitinėms išmokoms mokėti sumoms, jų neviršijant ir laikantis nuostatos, kad lėšų poreikis išeitinėms išmokoms mokėti dengiamas tik valstybės biudžeto lėšomis.

7. Tais atvejais, kai turima valstybės biudžeto lėšų suma yra mažesnė už savivaldybių ir valstybinių bendrojo ugdymo mokyklų paraiškose pateiktą valstybės biudžeto lėšų poreikio sumą, nustatytą laikantis Aprašo 6 punkto nuostatų, savivaldybėms ir valstybinėms bendrojo ugdymo mokykloms skiriama valstybės biudžeto lėšų suma yra proporcingai mažinama, atsižvelgiant į turimas valstybės biudžeto lėšas.

8. Valstybės biudžeto lėšos savivaldybėms ir valstybinėms bendrojo ugdymo mokykloms skiriamos švietimo ir mokslo ministro įsakymu ne vėliau iki 2015 m. birželio 1 dienos.

9. Savivaldybės ir valstybinės bendrojo ugdymo mokyklos skirtas bet nepanaudotas pagal Apraše nurodytą paskirtį valstybės biudžeto lėšas grąžina Švietimo ir mokslo ministerijai iki 2015 m. gruodžio 1 dienos.

10. Savivaldybės ir valstybinės bendrojo ugdymo mokyklos, kurioms skirta valstybės biudžeto lėšų, iki 2016 m. kovo 1 d. pateikia Švietimo ir mokslo ministerijai valstybės biudžeto lėšų panaudojimo ataskaitą, parengtą pagal Aprašo 2 priede pateiktą formą.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Lietuvos Respublikos 2015 metų valstybės biudžeto lėšų, skirtų išlaidoms, susijusioms su pedagoginių darbuotojų skaičiaus optimizavimu, apmokėti, paskirstymo tvarkos aprašo

1 priedas

**(Paraiškos valstybės biudžeto lėšoms, skirtoms išlaidoms, susijusioms su pedagoginių darbuotojų skaičiaus optimizavimu, apmokėti, gauti forma)**

**paraiškA**

**valstybės biudžeto lėšoms, skirtoms išlaidoms, susijusioms su pedagoginių darbuotojų skaičiaus optimizavimu, apmokėti, gauti**

|  |
| --- |
|  |
| (Valstybinės bendrojo ugdymo mokyklos arba savivaldybės pavadinimas) |

|  |
| --- |
| INFORMACIJA APIE LĖŠŲ POREIKĮ IŠEITINĖMS IŠMOKOMS MOKĖTI |
| Pareigybės | Pedagoginių darbuotojų, su kuriais nutraukiama darbo sutartis, skaičius | Lėšų poreikis išeitinėms išmokoms mokėti, Eur |
| iš viso | iš jų dengiama: |
| valstybės biudžeto lėšomis (2/3) | savivaldybės biudžeto lėšomis (1/3) |
| Mokyklų vadovai, jų pavaduotojai, ugdymą organizuojančių skyrių vedėjai |  |  |  |  |
| Mokytojai |  |  |  |  |
| Pagalbos mokiniui specialistai |  |  |  |  |
| Kiti pedagoginiai darbuotojai |  |  |  |  |
| Iš viso |  |  |  |  |

|  |
| --- |
| INFORMACIJA APIE PLANUOJAMUS REZULTATUS |
| 2015–2016 mokslo metais planuojami pasiekti rezultatai (panaudojus valstybės biudžeto lėšas) | Skaičius pedagoginių darbuotojų, su kuriais nutraukus darbo sutartis, planuojamas teigiamas poveikis pagal nurodytus rezultatus\*\* |
| 1. Padidės mokinių skaičius, tenkantis vienam mokytojui\* |  |
| 2. Padidės savaitės pedagoginių valandų skaičius, tenkantis vienam mokytojui\* |  |
| 3. Sumažėjo pedagoginių darbuotojų skaičius |  |

\* Skaičiuojami mokytojai dirbantys, pagal tą pačią programą ar mokantys to paties dalyko, kaip ir mokytojas, su kuriuo nutraukiama darbo sutartis.

\*\*Darbo sutarties nutraukimas su vienu asmeniu gali turėti poveikį kiekvienam iš nurodytų rezultatų, tačiau prie kiekvieno iš rezultatų nurodytas pedagoginių darbuotojų skaičius negali viršyti bendro šių darbuotojų skaičiaus, su kuriais nutraukiamos darbo sutartys.

Patvirtiname, kad savivaldybė išeitinėms išmokoms mokėti įsipareigoja skirti ne mažiau kaip 1/3 dalį lėšų sumos, kai jai skiriama valstybės biudžeto lėšų dalis sudaro 2/3 (netaikoma valstybinėms mokykloms).

|  |  |  |  |  |
| --- | --- | --- | --- | --- |
|  |  |  |  |  |
| (Atsakingo asmens pareigos) |  | (parašas) |  | (vardas ir pavardė) |
|  |  |  |  |  |
|   |
| (Rengėjo vardas, pavardė, tel. Nr., el. paštas) |

Lietuvos Respublikos 2015 metų valstybės biudžeto lėšų, skirtų išlaidoms, susijusioms su pedagoginių darbuotojų skaičiaus optimizavimu, apmokėti, paskirstymo tvarkos aprašo

2 priedas

**(Valstybės biudžeto lėšų, skirtų išlaidoms, susijusioms su pedagoginių darbuotojų skaičiaus optimizavimu, apmokėti, panaudojimo ataskaitos forma)**

**valstybės biudžeto lėšų, skirtų išlaidoms, susijusioms su pedagoginių darbuotojų skaičiaus optimizavimu, apmokėti,**

**panaudojimo ataskaita**

|  |
| --- |
|  |
| (Valstybinės bendrojo ugdymo mokyklos arba savivaldybės pavadinimas) |

|  |
| --- |
| INFORMACIJA APIE PANAUDOTAS LĖŠAS IŠEITINĖMS IŠMOKOMS MOKĖTI |
| Pareigybės | Pedagoginių darbuotojų, su kuriais nutraukta darbo sutartis, skaičius | Lėšos, panaudotos išeitinėms išmokoms mokėti, Eur |
| iš viso | iš jų: |
| valstybės biudžeto lėšos | savivaldybės biudžeto lėšos\* |
| Mokyklų vadovai, jų pavaduotojai, ugdymą organizuojančių skyrių vedėjai |  |  |  |  |
| Mokytojai |  |  |  |  |
| Pagalbos mokiniui specialistai |  |  |  |  |
| Kiti pedagoginiai darbuotojai |  |  |  |  |
| Iš viso |  |  |  |  |
| Skirta valstybės biudžeto lėšų, Eur |  | x |
| Nepanaudotų valstybės biudžeto lėšų likutis, Eur |  | x |

\*Savivaldybės biudžeto lėšų suma neturėtų būti mažesnės kaip 1/3 bendros lėšų, panaudotų išeitinėms išmokoms mokėti, sumos „iš viso“.

|  |
| --- |
| INFORMACIJA APIE PASIEKTUS REZULTATUS |
| 2015–2016 mokslo metais pasiekti rezultatai (panaudojus valstybės biudžeto lėšas) | Skaičius pedagoginių darbuotojų, su kuriais nutraukus darbo sutartis, buvo teigiamas poveikis pagal nurodytus rezultatus\*\* |
| 1. Padidėjo mokinių skaičius, tenkantis vienam mokytojui\* |  |
| 2. Padidėjo savaitės pedagoginių valandų skaičius, tenkantis vienam mokytojui\* |  |
| 3. Sumažės pedagoginių darbuotojų skaičius |  |

\* Skaičiuojami mokytojai dirbantys, pagal tą pačią programą ar mokantys to paties dalyko, kaip ir mokytojas, su kuriuo nutraukta darbo sutartis.

\*\*Darbo sutarties nutraukimas su vienu asmeniu gali turėti poveikį kiekvienam iš nurodytų rezultatų, tačiau prie kiekvieno iš rezultatų nurodytas pedagoginių darbuotojų skaičius negali viršyti bendro šių darbuotojų skaičiaus, su kuriais nutrauktos darbo sutartys.

|  |  |  |  |  |
| --- | --- | --- | --- | --- |
|  |  |  |  |  |
| (Atsakingo asmens pareigos) |  | (parašas) |  | (vardas ir pavardė) |
|  |  |  |  |  |
|   |
| (Rengėjo vardas, pavardė, tel. Nr., el. paštas) |